Document ID: /roh_data/filtered/fineweb-2-filterrobots_roh.jsonl.gz/43939

La regenza chantunala da Turitg ha refusà il quint annual da la citad Turitg per il 2019. La citad vegn obligada d’elavurar da nov il quint, ha communitgà la regenza.
Ospital chantunal Triemli
Il motiv è la dispita pervia da l'ospital chantunal Triemli. La citad ha tar il quint annual curregì engiu la valita dal Triemli per radund 176 milliuns francs. Quai tenor il chantun senza basa legala. Argumentà ha la citad quest pass cun la midada da la situaziun dals ospitals e cun la colliada utilisaziun.
Recurs
La citad da Turitg ha l’opziun da far recurs. Per las finanzas n’haja questa decisiun dentant naginas consequenzas.